Kui mu poisid küllalt kirjutes riietes taas oma postidele asusid, andsime juba  peaaegu piraatide mõõdu välja. Tutvustamine oli pikk ja tülikas. Komplekteerijate tööga võis rahul olla: mul oli kaasas kaks snaiperit, üks spekulatsiooni, see tähendab, piraatkaubanduse spetsialist, neli esimese järgu pilooti, bioloog, kolm operatsiooniautomaatide spetsialisti (arsti) ja lisaks üheksa küllalt heade iseloomustustega lihtvõitlejat, kuna viimaste erialadega polnud minu ülesandes midagi peale hakata. Tõsi, üks neist oli kokk. Pardal leidus ruume veel nelja-viie sama suure meeskonna jaoks.  Seadsin end kaptenikajutisse. Tuba tundus veidralt avarana. Kerge vabin märkis, et me oleme hüperruumis.  Planeet Dant tundus ekraanil küllalt rahumeelsena. Muljet kinnitasid Informatsiooni baasandmed: elanikud humanoidid, majandussüsteem eksportiv-importiv (tähendab, sõltuv), Maa Föderatsiooniga rahus. Lisaks - ametnik, kes meid ekraanilt tervitas, kandis tsiviilriietust. "Tere tulemast. Teil on 42. meridiaan, kolmanda suurusjärgu 85. koridor."